**DĖL UŽDAROSIOS AKCINĖS BENDROVĖS ,,ŠILALĖS VANDENYS“ VALDYBOS ATŠAUKIMO IR ĮSTATŲ PATVIRTINIMO**

2018 m. birželio 25 d. Nr. DĮV-758

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos akcinių bendrovių įstatymo 20 straipsnio 1 dalies 1 ir 4 punktais, 29 straipsnio 6 dalimi, 37¹ straipsniu, Savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse taisyklėmis, patvirtintomis Lietuvos Respublikos Vyriausybės 2007 m. birželio 6 d. nutarimu Nr.567 ,,Dėl savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse“, Atstovavimo savivaldybei uždarosiose akcinėse bendrovėse taisyklėmis, patvirtintomis Šilalės rajono savivaldybės administracijos direktoriaus 2007 m. rugsėjo 7 d. įsakymu Nr. DĮV-1169 ,,Dėl Atstovavimo savivaldybei uždarosiose akcinėse bendrovėse taisyklių tvirtinimo“:

1. A t š a u k i u uždarosios akcinės bendrovės ,,Šilalės vandenys“ valdybą ir p a k e i č i u bendrovės valdymą atsisakant sudaryti valdybą.

2. P a t v i r t i n u uždarosios akcinės bendrovės ,,Šilalės vandenys“ įstatus (pridedama).

3. Į g a l i o j u uždarosios akcinės bendrovės ,,Šilalės vandenys“ direktorių pasirašyti įstatus ir įregistruoti juos Juridinių asmenų registre teisės aktų nustatyta tvarka ir terminais.

4. Nuo UAB ,,Šilalės vandenys“ įstatų įregistravimo Juridinių asmenų registre dienos

p r i p a ž į s t u netekusiais galios:

4.1. Šilalės rajono savivaldybės administracijos direktoriaus 2015 m. birželio 5 d. įsakymo Nr. DĮV-784 ,,Dėl uždarosios akcinės bendrovės ,,Šilalės vandenys“ valdybos atšaukimo ir išrinkimo“ 2 punktą;

4.2. Šilalės rajono savivaldybės administracijos direktoriaus 2017 m. liepos 14 d. įsakymo Nr. DĮV-969 ,,Dėl uždarosios akcinės bendrovės ,,Šilalės vandenys“ įstatų pakeitimo dėl įstatinio kapitalo mažinimo“ 1 punktą.

5. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

6. Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio įsakymo paskelbimo dienos Regionų

apygardos administracinio teismo Klaipėdos rūmams, adresu Galinio Pylimo g.9, 91230 Klaipėda.

Administracijos direktorius Raimundas Vaitiekus